MONO พุ่งเฉียดซิลลิ่ง! สวนภาวะตลาดฯ-โบรกฯมองหุ้นกลุ่มสื่อผลงาน Q2 อ่อนแอ
MONO พุ่งเฉียดซิลลิ่ง! สวนภาวะตลาดฯ-โบรกฯมองหุ้นกลุ่มสื่อผลงาน Q2 อ่อนแอ
MONO พุ่งเฉียดซิลลิ่ง! สวนภาวะตลาดฯ-โบรกฯมองหุ้นกลุ่มสื่อผลงาน Q2 อ่อนแอ
24 ก.ค. 2563

ผู้สื่อข่าวรายงานว่า บริษัท โมโน เทคโนโลยี จำกัด (มหาชน) หรือ MONO ณ เวลา 15.38 น. อยู่ที่ระดับ 2.68 บาท บวก 0.32 บาท หรือ 13.56% ด้วยมูลค่าซื้อขาย 40.25 ล้านบาท ราคาหุ้นพุ่งเฉียดซิลลิ่งของวันที่ระดับ 2.70 บาท สวนภาวะตลาดหุ้นไทย ณ เวลา 15.45 น. อยู่ที่ระดับ 1,342.85 จุด ลบ 16.80 จุด หรือ 1.24% ด้วยมูลค่าซื้อขาย 37,108.60 ล้านบาท

บล.เคจีไอ ระบุในบทวิเคราะห์ว่า กลุ่มสื่อ ยอดโฆษณาของไทยในเดือนมิถุนายน 2563 อยู่ที่ 6.6 พันล้านบาท (+11% เทียบเดือนก่อนหน้า, -27% เทียบช่วงเดียวกันของปีก่อน) สื่อโรงภาพยนตร์โตโดดเด่น เทียบเดือนก่อนหน้า ในเดือนมิถุนายน 2563 แต่ยังเป็นสื่อที่ลดลงมากที่สุด เทียบช่วงเดียวกันของปีก่อน ยอดโฆษณารวมทุกสื่อในไตรมาส 2/633 ลดลงเหลือ 1.87 หมื่นล้านบาท (-23% เทียบไตรมาสก่อนหน้า, -29% เทียบช่วงเดียวกันของปีก่อน)
โดยเว็บไซต์เป็นสื่อเดียวที่ยอดโฆษณาโตถึง 23% เทียบไตรมาสก่อนหน้า และ 276% เทียบช่วงเดียวกันของปีก่อน ในขณะที่สื่ออื่น ๆ ทุกประเภทลดลงทั้ง เทียบไตรมาสก่อนหน้า และ เทียบช่วงเดียวกันของปีก่อน
คาดว่าผลประกอบการของหุ้นสื่อทุกตัวที่ศึกษาอยู่ คือ BEC,MONO,WORK,MAJOR,PLANB จะแย่ลง เทียบช่วงเดียวกันของปีก่อน ในไตรมาส 2/63 แต่ BEC และ MONO จะขาดทุนในจำนวนที่ลดลง เทียบไตรมาสก่อนหน้า เพราะคาดต้นทุน รวมทั้งค่าใช้จ่ายในการขายและบริหารจะลดลงหลังปรับโครงสร้างธุรกิจไปแล้ว ยังคงให้น้ำหนักหุ้นกลุ่มสื่อที่ “น้อยกว่าตลาด” เพราะคาดว่าผลประกอบการในไตรมาส2/63 จะยังอ่อนแอ